62021CO0777_INF
Ordonanța Curții (Camera a opta) din 19 octombrie 2022 – Comune di Portici
(Cauza C‑777/21) (
1
)
„Trimitere preliminară – Articolul 99 din Regulamentul de procedură al Curții – Articolul 49 TFUE – Libertatea de stabilire – Articolul 56 TFUE – Libera prestare a serviciilor – Circulație rutieră – Înmatricularea și impozitarea autovehiculelor – Vehicul înmatriculat într‑un stat membru – Conducător auto cu reședința în statul membru de înmatriculare a vehiculului și în alt stat membru – Reglementare a unui stat membru care interzice persoanelor având reședința pe teritoriul acestuia de mai mult de 60 de zile să circule în acest stat membru cu un vehicul înmatriculat în străinătate”
Libera circulație a persoanelor – Libertatea de stabilire – Restricții – Reglementare națională care interzice unui lucrător independent cu reședința într‑un stat membru de mai mult de 60 de zile să circule în acest stat cu un vehicul înmatriculat în alt stat membru – Vehicul care nici nu este destinat să fie utilizat în principal în primul stat membru, nici nu este utilizat efectiv în acest mod – Inadmisibilitate – Justificare – Inexistență
(art. 49 TFUE)
(a se vedea punctele 16-19, 22, 23 și 25-31 și dispozitivul)
Dispozitivul
Articolul 49 TFUE trebuie interpretat în sensul că se opune unei reglementări naționale care interzice unui lucrător independent având reședința într‑un stat membru de mai mult de 60 de zile să circule în acest stat membru cu un vehicul înmatriculat în alt stat membru atunci când vehiculul nici nu este destinat să fie utilizat în principal în primul stat membru, nici nu este utilizat, în fapt, în acest mod.
(
1
)	JO C 148, 4.4.2022.